РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/96-23

20. април 2023. године

Б е о г р а д

ЗАПИСНИК

21. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 20. АПРИЛА 2023. ГОДИНЕ

Седница је почела у 16,00 часова.

Седницом је председавао Верољуб Арсић, председник Одбора.

Седници су присуствовали чланови Одбора: Ана Белоица, Мирослав Кондић, Светлана Милијић, Никола Радосављевић, Александра Томић, Тијана Давидовац, Ненад Митровић, Небојша Зеленовић, Драган М. Марковић и Розалија Екрес.

Седници су присуствовали заменици чланова Одбора: Снежана Пауновић (заменик Душана Бајатовића), Далибор Јекић (заменик Владимира Обрадовића) и Зоран Зечевић (заменик Бојане Букумировић).

Седници нису присуствовали чланoви Одбора: Верољуб Стевановић, Мирослав Алексић, Војислав Вујић, нити њихови заменици.

Седници је присуствовао и народни посланик Ђорђе Ђорђић.

Седници су присуствовали и Александар Симовић, виши саветник из Управе за јавни дуг, и Милан Алексић, помоћник министра Министарства рударства и енергетике.

На предлог председника, Одбор је, већином гласова (11 гласова за), утврдио следећи

Д н е в н и р е д :

1. Разматрање Предлога закона о давању гаранције Републике Србије у корист Немачке развојне банке KfW, Франкфурт на Мајни, по задужењу Акционарског друштва „Електромрежа Србије“, Београд (пројекат "Трансбалкански коридор за пренос електричне енергије, секција 4 - 2x400 kV ДВ Бајина Башта (РС) - Пљевља (МЕ) - Вишеград (БиХ)"), који је поднела Влада (број 011-635/23 од 31. марта 2023. године), у начелу;

2. Разматрање Предлога закона о потврђивању Уговора о гаранцији Зајам за ликвидност ЕПС-а између Републике Србије и Европске банке за обнову и развој, који је поднела Влада (број 011-629/23 од 31. марта 2023. године).

Председник је предложио, а Одбор је, већином гласова (11 гласова за), прихватио предлог да се ради ефикаснијег рада Одбора, о свим тачкама дневног реда обави заједнички начелни и јединствени претрес, у складу са чланом 76. Пословника НС, с тим да ће се изјашњавати о свакој тачки појединачно.

**1 И 2. ТАЧКА ДНЕВНОГ РЕДА: ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС**

Александар Симовић, из Управе за јавни дуг, је укратко образложио Предлог закона о давању гаранције Републике Србије у корист Немачке развојне банке KfW, Франкфурт на Мајни, по задужењу Акционарског друштва „Електромрежа Србије“, Београд (пројекат "Трансбалкански коридор за пренос електричне енергије, секција 4 - 2x400 kV ДВ Бајина Башта (РС) - Пљевља (МЕ) - Вишеград (БиХ)"), наводећи да је зајам за овај пројекат већ предвиђен Законом о буџету за 2022. и 2023. годину, као и да је неопходно давање гаранције од стране Републике Србије како би зајам био важећи.

Образлажући Предлог закона о потврђивању Уговора о гаранцији Зајам за ликвидност ЕПС-а између Републике Србије и Европске банке за обнову и развој, Александар Симовић навео је такође да је овај закон предвиђен Законом о буџету за 2023. годину, да је износ зајма је 300 милиона евра, као и да је за важење зајма неопходно давање гаранције од стране Републике Србије.

У дискусији су учествовали: Зоран Зечевић, Далибор Јекић, Ненад Митровић и Верољуб Арсић.

**ПРВА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, већином гласова (10 за, 4 против), одлучио да предложи Народној скупштини да прихвати Предлог закона о давању гаранције Републике Србије у корист Немачке развојне банке KfW, Франкфурт на Мајни, по задужењу Акционарског друштва „Електромрежа Србије“, Београд (пројекат "Трансбалкански коридор за пренос електричне енергије, секција 4 - 2x400 kV ДВ Бајина Башта (РС) - Пљевља (МЕ) - Вишеград (БиХ)"), у начелу.

За известиоца Одбора на седници Народне скупштине одређен је Верољуб Арсић, председник Одбора.

**ДРУГА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, већином гласова (10 за, 3 против), одлучио да предложи Народној скупштини да прихвати Предлог закона о потврђивању Уговора о гаранцији Зајам за ликвидност ЕПС-а између Републике Србије и Европске банке за обнову и развој.

За известиоца Одбора на седници Народне скупштине одређен је Верољуб Арсић, председник Одбора.

Седница је завршена у 16,35 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић Верољуб Арсић